דקוטה בלו ריצ'רדס

דקוטה בלו ריצ'רדס (באנגלית: Dakota Blue Richards; נולדה ב-11 באפריל 1994) היא שחקנית אנגלייה. הופעתה הראשונה, בגיל 12, הייתה בסרט מצפן הזהב, בו שיחקה את הדמות הראשית. עוד בילדותה, לוהקה ריצ'רדס לתפקידים ראשיים בשני סרטים נוספים, "ילדת אשפתות" ו"סודות אחוזת הירח". בנוסף היא גילמה את פרנקי פיצג'רלד בדור השלישי של הדרמה עטורת הפרסים "סקינס" מבית E4. ריצ'רדס נולדה בדרום קנזינגטון, לונדון. היא נקראה "דקוטה בלו" כיוון שאימה רצתה שם שהוא שילוב של צבע ומקום. המשפחה עברה לסאסקס לאחר זמן קצר. בבית הספר היא נרשמה למעט חוגי דרמה ולא השתתפה באופן פעיל בפעילויות החוגים הללו ובהצגות בית הספר. למרות זאת, בהיותה בבית הספר היסודי, היא השתתפה בחוגי דרמה בסופי שבוע והפסידה לימודים כדי ללכת לאודישנים. לאחר סיום לימודה בבית הספר היסודי, היא התחילה את לימודיה בבית ספר תיכון בעיר הוב שבמזרח סאסקס ובבית הספר למשחק K-Bis שבעיר ברייטון, בה היא מתגוררת כיום. כאשר הייתה ריצ'רדס בת 9, אמה הקריאה לה את ספרי חומריו האפלים שהראשון בהם הוא מצפן הזהב ודקוטה הרגישה שהיא יכולה "להיות" הדמות הראשית - ליירה. לאחר שראתה את ההצגה על הספר בתיאטרון המלכותי הלאומי, אמרה שהיא "פשוט רוצה להיות ליירה". פיליפ פולמן, הסופר של ספרי חומריו האפלים, אמר ש"ברגע שראיתי את מבחן המסך של דקוטה, הבנתי שהחיפוש (אחר שחקנית לתפקיד ליירה) הסתיים". כריס וייץ, במאי הסרט, הוסיף שריצ'רדס "הפכה את מה שהיה יכול להיות החלטה מאוד קשה (בחירת השחקנית המתאימה), לקלה". מצפן הזהב יצא לאקרנים ברחבי העולם בדצמבר 2007. משחקה של ריצ'רדס תואר על ידי המבקרים כ- "יעיל", "עבודה ראויה", "משחק טוב" ו-"מקסים"; מבקר אחד קרא לה "ליהוק מצוין". מבקר הסרטים של הגרדיאן, פיטר בראדשאו כתב בטורו: "ליירה מגולמת יפה על ידי השחקנית החדשה בת ה-13, דקוטה בלו ריצ'רדס, אם כי במבטא מעט פרחחי שבא והולך לו", בעוד מגזין הקולנוע אמפייר טען שהיא "נאבקת במבטא מחוספס". רוג'ר איברט, מבקר סרטים וזוכה פרס פוליצר, השתפך וקרא לריצ'רדס "תגלית מענגת" שהייתה "יפה ואמיצה, חזקה, מיושבת בדעתה וכרזימטית ודי מתקבלת על הדעת כאדוניתו של דוב משוריין וכמגינת האבק" (אובייקטים בסרט). בעונות 5 ו-6 (דור 3) של דרמת הנעורים סקינס, ריצ'רדס גילמה את דמותה האנדרוגנית משהו של פרנקי פיצג'רלד — נערה חכמה, אך ביישנית ומסוגרת. הפרקים בהשתתפותה שודרו לראשונה ב 27 בינואר 2011. לכתחילה היא נבחנה לתפקיד ראשי אחר בדור 3: ליב מלוני; רק לקראת סוף תהליך האודישנים לדור 3, היא לוהקה כפרנקי. כאשר נחשפה כחלק מדור 3 באוגוסט 2010, ריצ'רדס אמרה: "זהו שיגעון להיות חלק מתופעת סקינס, זוהי בחירה של סגנון-חיים בגלל תשומת הלב שבאה עם התפקיד". בעונה 6 של סקינס, שהיא העונה השנייה שבה היא מופיעה, פרנקי משתנה בצורה דרמטית, בהופכה לדמות נשית, בעלת אופי מרדני ונטייה להרס-עצמי. מדיה וקבצים בנושא דקוטה בלו ריצ'רדס בוויקישיתוף דקוטה בלו ריצ'רדס, ברשת החברתית אקס (טוויטר) דקוטה בלו ריצ'רדס, ברשת החברתית אינסטגרם דקוטה בלו ריצ'רדס, במסד הנתונים הקולנועיים IMDb (באנגלית) דקוטה בלו ריצ'רדס, באתר AllMovie (באנגלית) דקוטה בלו ריצ'רדס, באתר Rotten Tomatoes (באנגלית) דקוטה בלו ריצ'רדס, באתר Metacritic (באנגלית) דקוטה בלו ריצ'רדס, במסד הנתונים הקולנועיים KinoPoisk (ברוסית) NICOLE LAMPERT, The 13-year-old girl who could be richer than Daniel Radcliffe, http://www.dailymail.co.uk/, ‏23.11.2007 Lyra cast in Dark Materials film, http://news.bbc.co.uk/, ‏29.06.2006 Dark Materials film gets green light, http://www.theguardian.com/, ‏30.6.2006 Richards Returns In Moonacre, ‏03.12.2007 Cara Lee, New stars show their Skin, http://www.thesun.co.uk/, ‏29.12.2010 Louise Acford, Star bullied for her ginger hair, http://www.theargus.co.uk/, ‏16.01.2009 The calm before the storm, http://www.theguardian.com/, ‏30.11.2007 Jenny Karakaya, The Golden Compass!, http://www.joblo.com/, ‏29.05.2007 Lindesay Irvine, Lyra found for $150m Dark Materials film, http://www.theguardian.com/, ‏29.01.2006 Cosmo Landesman, The Golden Compass, ‏02.12.207 Olly Richards, The Golden Compass Review, http://www.empireonline.com/, ‏05.12.2007 Peter Bradshaw, The Golden Compass, http://www.theguardian.com/, ‏30.11.2007 Blockbuster is a gilty pleasure, http://www.thesun.co.uk/, ‏26.11.2007 The Golden Compass, ‏27.11.2007 Roger Ebert, The Golden Compass, http://www.rogerebert.com/, ‏06.12.2007 Dakota Blue Richards plays Franky, http://www.channel4.com/, ‏15.05.2011 Kevin Wicks, Dakota Blue Richards from The Golden Compass!, http://www.bbcamerica.com/, ‏05.08.2010 (ארכיון)